ms da da ms da da da ca da da da da de da da tr da da da da da da nb en fr da fr da sv da en da da da da da da da en da da de da da da
Mangan er et livsvigtigt sporstof, og en voksen indeholder cirka 10-20 mg, som er jævnt fordelt i kroppen. Det er kun 5 % af kostens mangan, som optages, og det er muligvis via samme mekanismer som jern. Mangan indgår hovedsagelig i forskellige enzymsystemer som pyrovatkarboxylase og superoxiddismutase (SOD), der deltager i omsætningen af kulhydrater, protein og fedtstoffer og ved neutralisering af frie radikaler.
Mangler og dårlig udnyttelse forårsages af
Forekommer sjældent, men kan måske ses i forbindelse med:
Stor indtagelse af jern, der hæmmer optagelse
Vi får tilsyneladende nok gennem kosten. Kostbetingede mangelsymptomer er kun beskrevet hos én forsøgsperson, der deltog i et videnskabeligt forsøg. Her var symptomerne:
Ændring af negle- og hårvækst
Hos epileptikere ses lave blodværdier af mangan.
I dyreforsøg er der observeret defekter i kulhydratstofskiftet samt vækst- og frugtbarhedsforstyrrelser.
Især fuldkorn, nødder, frø, kerner, mandler, persille og andre krydderurter, bønner, hvidløg, andre grønsager og frugt.
Voksne 11 år og opefter: 2 mg
Børn 1-10 år: 1,2 mg
Ses ikke via kosten eller tilskud. Men i bestemte erhverv (minedrift, sprøjtning i landbrug) kan indånding af store mængder mangan medføre, at det ophobes i en type nerveceller (astrocytter) så der opstår følgende symptomer, der minder om Parkinsons syge:
Rysten – også i hvile
Mangan og mange andre metaller nedsætter optagelsen af tetracykliner (en gruppe antibiotika) med op til 50 %. Derfor bør der gå mindst 3 timer mellem indtagelsen af tetracykliner og mangan-tilskud.
I drikkevand forekommer mangan ofte sammen med jern. Typiske tegn er, at vandet er okkerfarvet (jern) eller sort (mangan) og smager metallisk. Da de to mineraler misfarver vasketøj og sanitet hos forbrugerne, er det almindeligt at fjerne dem fra vandet. Højst tilladelige værdi af mangan i drikkevand er: 0,05 mg/l.